Webinare online dedicate studenților și profesorilor UB, organizate de Junior Achievement România
În luna martie 2021, Junior Achievement Romania organizează online o serie de webinare tematice dedicate studenților și profesorilor Universității din București, cu sprijinul consultanților voluntari din partea HP România.
Astfel, studenții UB interesați să participe la webinarii sunt rugați să completeze, până la finalul acestei săptămâni, formularul de înscriere disponibil aici. Locurile pentru participare sunt limitate.
Programul webinarelor JA dedicate studenților UB 
Marți, 16 martie 2021, începând de la ora 11:00, studenții vor putea participa la un webinar care are ca temă Marketingul / Comunicarea.

Luni, 22 martie 2021, începând de la ora 10:00, reuniunea se ca focaliza în jurul temei Design Thinking.

Joi, 25 martie 2021, începând cu ora 13:00, în cadrul webinarului intitulat Pregătirea pentru interviu. Cariera în multinațională, participanții vor învăța cum să se descurce foarte bine la un interviu de angajare, cum să își pună în valoare calitățile și ce presupune un parcurs profesional în cadrul unei companii multinaționale. 
Miercuri, 31 martie 2021, începând de la ora 15:00, va avea loc o întâlnire centrată pe Public Speaking.
Toate webinarele se vor derula pe platforma MS Teams, sunt gratuite, vor dura aproximativ o oră, iar studenții participanți vor putea adresa și întrebări, fie folosind funcția chat, fie prin activarea microfonului, în partea de Q&A.
Sesiunile HEInnovate, dedicate profesorilor UB
De asemenea, Junior Achievement Romania organizează online o serie de webinarele HEInnovate, dedicate profesorilor UB.  
Sesiunile HEinnovate reprezintă un cadru de ghidare menit să sprijine instituțiile și sistemele de învățământ superior să-și dezvolte potențialul antreprenorial și inovator. 
Participanții vor avea ocazia de a împărtăși și de a discuta despre experiența de predare online, de a compara exemple de bune practici, de a conecta informaţii și de a propune politici comune de dezvoltare.

Cu ajutorul trainerilor, vor fi propuse modalități pentru stimularea antreprenoriatului și a inovării în universități,  precum și soluții pentru identificarea și eliminarea barierelor la nivel instituțional și în sistemele naționale de învățământ superior.

Persoanele interesate pot afla mai multe detalii accesând următorul link. Pentru a confirma participarea, cadrele didactice sunt rugate să se înregistreze aici.
Prima reuniune va avea loc joi, 25 martie 2021.
Junior Achievement România (JA), cea mai mare organizaţie internaţională de educaţie economică şi antreprenorială,  este o organizaţie non-profit (ONG), existentă de 27 de ani în România și de peste 100 de ani în lume. JA oferă gratuit programe și proiecte de educație antreprenorială, educație financiară și orientare profesională, prin parteneriatul cu Ministerul Educației și Cercetării și comunitatea de afaceri. 

